પૂજ્ય મહંતસ્વામી મહારાજની પ્રાતઃપૂજા દર્શનના લાભ માટે ઉમટી પડે છે. આજનો દિવસ સ્વધર્મ દિવસ તરીકે ઉજવાયો હતો જેમાં સાયંસભામાં યુવકો દ્વારા સ્વાગત નૃત્ય ‘આવો પધારો મહંતસ્વામી મહારાજ…’ની પ્રસ્તુતિ કરવામાં આવી હતી તેમજ થીમને અનુરુપ અને વર્તમાન સમયની વ્યસનની સમસ્યા રજૂ કરતા અદ્દભુત સંવાદની પ્રસ્તુતિ રાજકોટ છાત્રાલયના યુવકો દ્વારા કરવામાં આવી હતી. અંતમાં પરમ પૂજ્ય મહંતસ્વામી મહારાજે આશીર્વચનમાં જણાવ્યું હતું કે, ‘યુવાન જો વ્યસનના માર્ગે દોરાય તો વિનાશ નોતરે છે. બી.એ.પી.એસ. સ્વામિનારાયણ છાત્રાલયમાં સંતોના સંગે રહીને યુવાનો વ્યસનમુક્ત અને સંસ્કારી બને છે તેમજ સત્સંગના યોગથી સારા માર્ગે ચાલી શકે છે.’ સભાના અંતે મહિલા હરિભક્તો દ્વારા તૈયાર કરવામાં આવેલ વિવિધ કલાત્મક હાર અને વિશિષ્ટ ચાદર પરમ પૂજ્ય મહંતસ્વામી મહારાજને અર્પણ કરવામાં આવી હતી.